《送陈振狂之汀州》
明代·徐熥

秋色将残树影稀，故人西去雁南飞。满林枫叶栟榈寺，两岸芦花铁石矶。

霜冷戍楼喧暮柝，月明村舍捣寒衣。九龙溪上滩声急，千里羁魂一夜归。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。